შიმშილის თამაშების ტრილოგია

შიმშილის თამაშების ტრილოგია — ამერიკელი მწერლის, სიუზენ კოლინზის ტრილოგია. ტრილოგიაში შედის რომანები: „შიმშილის თამაშები“ (2008), „ცეცხლის ალში“ (2009) და „კაჭკაჭჯაფარა“ (2010). მოკლე დროში ტრილოგიაში შემავალი რომანები ბესტსელერები გახდა. პირველი ორი რომანი თითქმის 2 წლის განმავლობაში აშშ-ში ყველაზე გაყიდვადი წიგნების სიაში იყო. კომპანია „“-მა უფლება მოიპოვა ტრილოგიის ყველა ნაწილის ეკრანიზაციაზე. პირველი რომანის მიხედვით ფილმი გამოვიდა 2012 წლის 22 მარტს.

შექმნის ისტორია
პირველი რომანის წინასიტყვაობაში სიუზენ კოლინზი ასახელების შიმშილის თამაშების სიუჟეტის შექმნის რამდენიმე მიზეზს. უპირველეს ყოვლისა, ის მოიხსენიებს ძველბერძნულ მითს თეზევსა და მინოტავრზე, რომლის მიხედვითაც წარსულის შეცდომების გამო ათენელები პერიოდულად აგზავნიდნენ კრეტაზე შვიდ ყმაწვილს და სამ გოგონას,რომლებსაც აგდებდნენ ლაბირინთში და ამგვარად ურჩხულს შესაჭმელად სწირავდნენ. მეორე მიზეზად კოლინზი ასახელებს მამის სამხედრო კარიერას, რომელიც იყო სამხედრო-საჰაერო ძალების ვეტერანი, სამხედრო სპეციალისტი და ისტორიკოსი, და რომელთან ერთადაც ის მოგზაურობდა ცნობილი ბრძოლების ადგილებში. ამავდროულად სიუზენს მოჰყავს შემთხვევა, რომელმაც კატალიზატორის როლი შეასრულა: ტელევიზორის ყურებისას ის უეცრად რეალითი-შოუდან გადავიდა რეპორტაჟზე, რომელიც ასახავდა ერაყის ომში მომხდარ რეალურ სამხედრო მოვლენებს.

სერიის წიგნები
2006 წელს სიუზენ კოლინზმა და „ “-მა ხელი მოაწერეს კონტრაქტს (ექვსციფრიან თანხაზე) სამ წიგნზე, ამიტომაც აშშ-ს ტერიტორიაზე ტრილოგიის ყველა ნაწილი გამოდიოდა სწორედ ამ გამომცემლობაში.

შიმშილის თამაშები
აშშ-ში რომანი გამოიცა 2008 წლის 14 სექტემბერს. მკითხველების მოზღვავებული ინტერესის გამო მსოფლიოს 26 ქვეყანაში. მოკლე დროში „შიმშილის თამაშები“ ბესტსელერი გახდა („ “-ს ტაბლოიდებისა და დასახელებულია წლის საუკეთესო რომანად (ამერიკის ბიბლიოთეკური ასოციაციის მიერ ). როგორც საუკეთესო ფენტეზისა და სამეცნიერო ფანტასტიკის ჟანრში „შიმშილის თამაშებმა“ მიიღო პრიზი „2008 “.

ცეცხლის ალში
2009 წლის 1 სექტემბერს, ხანგრძლივი მოლოდინის შემდეგ, გამოვიდა რომანი — „ცეცხლის ალში“ (, სიტყვასიტყვით აალება), ტრილოგიის გაგრძელება. ნახევარ წელიწადში (2010 წლის 1 თებერვლის მდგომარეობით) გაიყიდა 750 000-ზე მეტი ასლი და ’-ის რეიტინგის თანახმად. „ “-მა რომანი დაასახელბა 2009 წლის საუკეთესო წიგნად.

კაჭკაჭჯაფარა
ტრილოგიის საბოლოო რომანი — „კაჭკაჭჯაფარა“ გამოვიდა 2010 წლის 24 აგვისტოს, და პირველივე კვირას გაიყიდა 450 ათასზე მეტი ეგზემპლარი. თავისი სახელწოდება წიგნმა მიიღო გამოგონილი ფრინველიდან, რომელიც „შიმშილის თამაშების“ სამყაროში ბინადრობდა (ითვლება, რომ სწორედ ის არის გამოსახული ტრილოგიის პირველი წიგნის ამერიკული გამოცემის გარეკანზე). კაჭკაჭჯაფარა წარმოადგენს მამალი-ჯაფარასა და კაჭკაჭის ჰიბრიდს — გენეტიკურ მუტანტს, რომელიც კაპიტოლიუმის ლაბორატორიებში შექმნეს რაიონების აჯანყების დროს (ჩიტს შეეძლო მონასმენი დიდი ტექსტების დამახსოვრება და შემდეგ მათი თქმა, ამგვარად ასრულებდა ჯაშუშის როლს).

სიუჟეტი
პერსონაჟები
ქეთნის ევერდინი ( — სახელი მომდინარეობს მცენარე ისარასგან) — ტრილოგიის მთავარი გმირი, რომლის სახელითაც მიდის თხრობა. ცხოვრობს მე-12 რაიონში დედასა და უმცროს და პრიმთან ერთად . როდესაც ქეთნისი იყო 11 წლის, მამამისი გარდაიცვალა საბადოში აფეთქების შედეგად, რამაც ქეთნისი იძულებული გახადა, საკუთარ თავზე აეღო ოჯახის მარჩენლის როლი და კაპიტოლიუმის წესების მიუხედავად დაიწყო ნადირობა რაიონის საზღვრებს გარეთ.
პიტა მელარკი  — ხაბაზის თექვსმეტი წლის ვაჟი, მე-12 რაიონის მეორე ტრიბუტი, ქეთნისის თანაკლასელი. ხუთი წლიდან პიტა ჩუმად არის შეყვარებული ქეთნისზე (მიუხედავად იმისა, რომ ქეთნისი და პიტა ერთ კლასში სწავლობდნენ, ისინი არ მეგობრობდნენ და პრაქტიკულად არ ეკონტაქტებოდნენ ერთმანეთს, რადგან პიტა შეძლებული ვაჭრის შვილი იყო, ქეთნისი კი — ღარიბი ოჯახის). როდესაც ეს ფაქტი შეიტყვეს, ტრიბუტების მენტორები (დამრიგებლები) წყვეტენ, ითამაშონ ბავშვების შეყვარებულობაზე და ამგვარად გამოიწვიონ პუბლიკისა და სპონსორების სიპათია.
გეილ ჰოუთორნი  — თვრამეტი წლის ბიჭი ქეთნისის მშობლიური ქალაქიდან, მისი საუკეთესო მეგობარი, რომელთან ერთადაც ისინი ერთად ნადირობდნენ და საკვებად ვარგის მცენარეებს აგროვებდნენ. გეილი და ქეთნისი შეთანხმდნენ, რომ ეზრუნათ ერთმანეთის ოჯახებზე. გეილი ქეთნისზეა შეყვარებული.
ჰეიმიჩ ებერნეტი  — ტრილოგიაში აღწერილ მოვლენებამდე მე-12 რაიონის ერთადერთი მცხოვრები, რომელმაც შიმშილის თამაშებში გაიმარჯვა. თავისი ყოფილი ჩემპიონობის გამო (ჰიემიჩმა გაიმარჯვა წინა „კვარტალური ჯახში“ 16 წლის ასაკში. მან ელექტრული ველის გამოყენებით გააცურა მოწინააღდეგე და მოიპოვა გამარჯვება) ის პიტასა და ქეთნისის მენტორი ხდება.
პრიმროუზ (პრიმი) ევერდინი  — ქეთნისის უმცროსი და. ის 74-ე შმშილის თამაშებში ტრიბუტად აირჩიეს, მაგრამ მისი და მოხალისედ გამოვიდა და დაიკავა მისი ადგილი. კაპიტოლიუმთან ბრძოლისას აფეთქების შედეგად კვდება.
ეფი ტრინკეტი  — მეთორმეტე რაიონის ტრიბუტების ქალი-გამცილებელი, დანიშნულია კაპიტოლიუმის მიერ.
ცინა  — ქეტნისის სტილისტი თამაშებზე. 75-ე თამაშების წინ მისთვის ქმნის კაჭკაჭჯაფარას კოსტიუმს, რის გამოც კაპიტოლიუმის მცველების ხელით კვდება.
პრეზიდენტი სნოუ  — ტირანი და დესპოტი, ტრილოგიის უმთავრესი ბოროტმოქმედი. როცა ის ხედავს, რომ ქეთნისი აჯანყების სიმბოლო ხდება, იღებს ზომებს (დაშინება, მუქარა, მკვლელობა), რათა შეინარჩუნოს საპიტოლიუმის გავლენა (შესაბამისად, საკუთარიც) რაიონებისადმი.

რაიონები